
# Илшат Рәхимбайның «Микулай» фильмы Казан кинофестивалендә күрсәтелмәячәк

Илшат Рәхимбайның «Микулай» фильмы Казан халыкара мөселман киносы фестиваленең конкурстан тыш программасында күрсәтелмәячәк.

«Безнең «Микулай» этнотриллеры Казан кинофестивалендә бөтенләй катнашмаячак», – дип хәбәр итте кинорежиссер Илшат Рәхимбай «Татар-информ» хәбәрчесенә. Моны кино төшерүче команда шулай хәл иткән.

«Безнең фильм Мәскәү, Алтай кинофестивальләрендә катнашты, зур бәяләр алды. Казан кинофестиваленең конкурстан тыш программасында катнашуның кирәген тапмыйбыз», – дип аңлатты ул моның сәбәбен.



Алдарак Казан халыкара мөселман киносы фестиваленең матбугат үзәге Илшат Рәхимбайның «Микулай» фильмы Казан кинофестиваленең «Этник кино: үсеш ноктасы» конкурстан тыш программасында күрсәтеләчәген хәбәр иткән иде.

«Микулай» фильмы Казан халыкара мөселман киносы фестиваленең конкурс программасына алынмаган. Моны Казан халыкара мөселман киносы фестиваленең башкарма директоры **Миләүшә Айтуганова **сайлап алу комиссиясе карарына сылтама белән аңлатты.

Әлегә «Микулай» кинофильмын зур экраннардан карау мөмкинлеге бар - Казан кинотеатрларында бара. Фильмны шулай ук интернет ресурслардан да карарга була.

- Казан мөселман киносы фестивале быел 5 – 9 сентябрь көннәрендә үтә.
- «Микулай» фильмы драматург һәм киносценарист
**Мансур Гыйләҗев**ның «Микулай» пьесасы мотивлары буенча этнотриллер жанрында эшләнгән. - Фильм 22 июньдә зур прокатка чыгып Россия кинотеатрларында күрсәтелде.


Рузилә Мөхәммәтова


Следите за самым важным и интересным в Telegram-каналеТатмедиа

## Нет комментариев
Илшат Рәхимбайның «Микулай» фильмы Казан кинофестивалендә күрсәтелмәячәк